23.3.2023
EL
Επίσημη Εφημερίδα της Ευρωπαϊκής Ένωσης
C 107/23
132) Στο πλαίσιο της εν λόγω διαδικασίας εξισορρόπησης, η Επιτροπή θα δώσει ιδιαίτερη προσοχή στο άρθρο 3 του κανονισμού (ΕΕ) 2020/852, συμπεριλαμβανομένης της αρχής της «μη πρόκλησης σημαντικής βλάβης», ή σε άλλες συγκρίσιμες μεθοδολογίες, όπως η οικοσυστημική προσέγγιση που εφαρμόζεται στη διαχείριση της θαλάσσιας αλιείας σύμφωνα με το άρθρο 2 παράγραφος 3 του κανονισμού (ΕΕ) αριθ.
1380/2013.
Η ΚΑΠ αποτελείται από νομοθετικές πράξεις που θεσπίζουν ένα ολιστικό πλαίσιο διακυβέρνησης στον τομέα της αλιείας, το οποίο απαιτεί την εξεύρεση ισορροπίας μεταξύ οικολογικών, κοινωνικών και οικονομικών κριτηρίων βιωσιμότητας.
133) Επιπλέον, η Επιτροπή μπορεί επίσης να λαμβάνει υπόψη, κατά περίπτωση, αν η προτεινόμενη ενίσχυση συνεπάγεται άλλες θετικές ή αρνητικές επιπτώσεις.
Όταν αυτά τα άλλα θετικά αποτελέσματα αντικατοπτρίζουν εκείνα που καθορίζονται σε πολιτικές της Ένωσης, όπως η Ευρωπαϊκή Πράσινη Συμφωνία, συμπεριλαμβανομένης της βιώσιμης γαλάζιας οικονομίας (49), η στρατηγική «Από το αγρόκτημα στο πιάτο» (50), το σχέδιο δράσης για την κυκλική οικονομία (51), η στρατηγική για τη βιοποικιλότητα (52), το σχέδιο δράσης της ΕΕ για μηδενική ρύπανση των υδάτων, του αέρα, και του εδάφους (53), η στρατηγική για την προσαρμογή στην κλιματική αλλαγή (54), ή εκείνα που σχετίζονται με την ενεργειακή απόδοση (55), όπως η ανακοίνωση σχετικά με την πρωτοβουλία για τη διαμόρφωση του ψηφιακού μέλλοντος της Ευρώπης (56), τότε η προτεινόμενη ενίσχυση που εναρμονίζεται με τις εν λόγω πολιτικές της Ένωσης μπορεί να θεωρηθεί ότι έχει ευρύτερα θετικά αποτελέσματα.
134) Αντιθέτως, οι ενισχύσεις που συμβάλλουν στη βελτίωση της αλιευτικής ικανότητας ή οδηγούν σε υπεραλίευση ή μετατόπιση της αλιευτικής προσπάθειας που θα μπορούσε να οδηγήσει σε τέτοια υπεραλίευση [βλ. σημείο 4) των κατευθυντήριων γραμμών] ενδέχεται να υπονομεύσουν τους στόχους της ΚΑΠ.
Λαμβανομένου υπόψη του νομικού και οικονομικού πλαισίου του τομέα της αλιείας, όπου οι επιχειρήσεις ανταγωνίζονται για περιορισμένους πόρους, τα μέτρα με τέτοιες επιπτώσεις που θεωρούνται καταρχήν επιζήμια είναι απίθανο να οδηγήσουν σε θετικό αποτέλεσμα κατά τη διαδικασία εξισορρόπησης.
135) Εκτός από τις ενισχύσεις που προβλέπονται ρητά στις παρούσες κατευθυντήριες γραμμές, το κριτήριο εξισορρόπησης είναι απίθανο να αποβεί θετικό όσον αφορά τα ακόλουθα είδη μέτρων ενίσχυσης τα οποία θεωρούνται κατ’ αρχήν επιζήμια και έχουν ως στόχο: α) την αύξηση της αλιευτικής ικανότητας ενός αλιευτικού σκάφους· β) την απόκτηση εξοπλισμού που αυξάνει την ικανότητα ενός αλιευτικού σκάφους να εντοπίζει αλιεύματα· γ) την κατασκευή, απόκτηση ή εισαγωγή αλιευτικών σκαφών· (49) Στο άρθρο 2 σημείο 15 του κανονισμού (ΕΕ) 2021/1139 η «βιώσιμη γαλάζια οικονομία» ορίζεται ως «όλες οι τομεακές και διατομεακές οικονομικές δραστηριότητες, στο σύνολο της ενιαίας αγοράς, που σχετίζονται με τους ωκεανούς, τις θάλασσες, τις ακτές και τα εσωτερικά ύδατα, καλύπτουν τις νησιωτικές και εξόχως απόκεντρες περιφέρειες και τις περίκλειστες χώρες της Ένωσης, συμπεριλαμβανομένων των νεοεμφανιζόμενων τομέων και των μη εμπορεύσιμων αγαθών και υπηρεσιών, που αποσκοπούν στη μακροπρόθεσμη διασφάλιση της περιβαλλοντικής, κοινωνικής και οικονομικής βιωσιμότητας και συνάδουν με τους ΣΒΑ, και ιδίως με τον ΣΒΑ 14, και με την περιβαλλοντική νομοθεσία της Ένωσης».
Βλ. επίσης, Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: σχετικά με μια νέα προσέγγιση για βιώσιμη γαλάζια οικονομία στην ΕΕ Μετασχηματισμός της γαλάζιας οικονομίας της ΕΕ για ένα βιώσιμο μέλλον [COM(2021) 240 final].
(50) Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: «Από το αγρόκτημα στο πιάτο — Μια στρατηγική για ένα δίκαιο, υγιές και φιλικό προς το περιβάλλον σύστημα τροφίμων» [COM(2020) 381 final].
(51) Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Ένα νέο σχέδιο δράσης για την κυκλική οικονομία — Για μια πιο καθαρή και πιο ανταγωνιστική Ευρώπη [COM (2020) 98 final].
(52) Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Στρατηγική της ΕΕ για τη βιοποικιλότητα με ορίζοντα το 2030 — Επαναφορά της φύσης στη ζωή μας [COM (2020) 380 final].
(53) Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Πορεία προς έναν υγιή πλανήτη για όλους — Σχέδιο δράσης της ΕΕ για μηδενική ρύπανση των υδάτων, του αέρα, και του εδάφους [COM(2021) 400 final].
(54) Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Στρατηγική της Ευρωπαϊκής Ένωσης για την προσαρμογή στην κλιματική αλλαγή [COM(2013) 216 final].
(55) Ιδίως όσον αφορά την αρχή της προτεραιότητας στην ενεργειακή απόδοση, όπως ορίζεται στο άρθρο 1 παράγραφος 1 της οδηγίας 2012/27/ΕΕ, όπως τροποποιήθηκε με την οδηγία (ΕΕ) 2018/2002 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, σχετικά με την τροποποίηση της οδηγίας 2012/27/ΕΕ για την ενεργειακή απόδοση (ΕΕ L 328 της 21.12.2018, σ. 210).
(56) Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Διαμόρφωση του ψηφιακού μέλλοντος της Ευρώπης, [COM(2020) 67 final].